《送粹伯弟亲迎兼简宣卿龙图》
宋代·李处权

悲秋宋玉已销魂，忽听阳关共十分。
黄叶萧萧下寒日，碧山逐逐过晴云。
面如濯玉想无对，气已食牛知不群。
问讯冰清怀大雅，世家王谢属斯文。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。